Page  1  sur  30 


Namo  tassa  bhagavato  arahato  sammasambuddhassa 

Khuddakanikaye 

Dhammapadapali 

1.  Yamakavaggo 

1.  Manopubbangama  dhamma,  manosettha  manomaya; 
Manasa  ce  padutthena,  bhasati  va  karoti  va; 

Tato  nam  dukkhamanveti,  cakkamva  vahato  padam. 

2.  Manopubbangama  dhamma,  manosettha  manomaya; 
Manasa  ce  pasannena,  bhasati  va  karoti  va; 

Tato  nam  sukhamanveti,  chayava  anapayinl  [anupayini  (ka.)]. 

3.  Akkocchi  mam  avadhi  mam,  ajini  [ajinl  (?)]  mam  ahasi  me; 
Ye  ca  tam  upanayhanti,  veram  tesam  na  sammati. 

4.  Akkocchi  mam  avadhi  mam,  ajini  mam  ahasi  me; 
Ye  ca  tam  nupanayhanti,  veram  tesupasammati. 

5.  Na  hi  verena  verani,  sammantldha  kudacanam; 
Averena  ca  sammanti,  esa  dhammo  sanantano. 

6.  Pare  ca  na  vijananti,  mayamettha  yamamase; 
Ye  ca  tattha  vijananti,  tato  sammanti  medhaga. 

7.  Subhanupassim  viharantam,  indriyesu  asamvutam; 
Bhojanamhi  camattannum,  kusltam  hlnavTriyam; 
Tam  ve  pasahati  maro,  vato  rukkhamva  dubbalam. 

8.  Asubhanupassim  viharantam,  indriyesu  susamvutam; 
Bhojanamhi  ca  mattannum,  saddham  araddhavlriyam; 
Tam  ve  nappasahati  maro,  vato  selamva  pabbatam. 

9.  Anikkasavo  kasavam,  yo  vattham  paridahissati; 
Apeto  damasaccena,  na  so  kasavamarahati. 

10.  Yo  ca  vantakasavassa,  sllesu  susamahito; 
Upeto  damasaccena,  sa  ve  kasavamarahati. 

11.  Asare  saramatino,  sare  casaradassino; 

Te  saram  nadhigacchanti,  micchasahkappagocara. 

12.  Saranca  sarato  natva,  asaranca  asarato; 

Te  saram  adhigacchanti,  sammasahkappagocara. 

13.  Yatha  agaram  ducchannam,  vutthT  samativijjhati; 

Evam  abhavitam  cittam,  rago  samativijjhati. 

14.  Yatha  agaram  suchannam,  vutthl  na  samativijjhati; 
Evam  subhavitam  cittam,  rago  na  samativijjhati. 

15.  Idha  socati  pecca  socati,  papakari  ubhayattha  socati; 
So  socati  so  vihannati,  disva  kammakilitthamattano. 

16.  Idha  modati  pecca  modati,  katapunno  ubhayattha  modati; 
So  modati  so  pamodati,  disva  kammavisuddhimattano. 

17.  Idha  tappati  pecca  tappati,  papakari  [papakari  (?)]  ubhayattha  tappati; 
"Papam  me  kata"nti  tappati,  bhiyyo  [bhlyo  (si.)]  tappati  duggatim  gato. 

18.  Idha  nandati  pecca  nandati,  katapunno  ubhayattha  nandati; 
'Tunnam  me  kata"nti  nandati,  bhiyyo  nandati  suggatim  gato. 

19.  Bahumpi  ce  samhita  [sahitam  (si.  sya.  kam.  pi.)]  bhasamano,  na  takkaro  hoti  naro  pamatto; 
Gopova  gavo  ganayam  paresam,  na  bhagava  samannassa  hoti. 

20.  Appampi  ce  samhita  bhasamano,  dhammassa  hoti  [hot!  (si.  pi.)]  anudhammacari; 
Raganca  dosanca  pahaya  moham,  sammappajano  suvimuttacitto; 
Anupadiyano  idha  va  huram  va,  sa  bhagava  samannassa  hoti. 

Yamakavaggo  pathamo  nitthito. 

2.  Appamadavaggo 

21.  Appamado  amatapadam  [amatam  padam  (ka.)],  pamado  maccuno  padam; 
Appamatta  na  miyanti,  ye  pamatta  yatha  mata. 

22.  Evam  [etam  (si.  sya.  kam.  pi.)]  visesato  natva,  appamadamhi  pandita; 
Appamade  pamodanti,  ariyanam  gocare  rata. 

23.  Te  jhayino  satatika,  niccam  dalhaparakkama; 
Phusanti  dhlra  nibbanam,  yogakkhemam  anuttaram. 

24.  Utthanavato  satimato  [satimato  (si.  sya.  ka.)],  sucikammassa  nisammakarino; 
Sannatassa  dhammajlvino,  appamattassa  [apamattassa  (?)]  yasobhivaddhati. 

25.  Utthanenappamadena,  samyamena  damena  ca; 
Dlpam  kayiratha  medhavl,  yam  ogho  nabhiklrati. 

26 .  Pamadamanuyunj  anti,  bala  dummedhino  j  ana; 
Appamadanca  medhavl,  dhanam  setthamva  rakkhati. 

27.  Ma  pamadamanuyunj etha,  ma  kamaratisanthavam  [sandhavam  (ka)]; 
Appamatto  hi  jhayanto,  pappoti  vipulam  sukham. 

28.  Pamadam  appamadena,  yada  nudati  pandito; 
Pannapasadamaruyha,  asoko  sokinim  pajam; 

Pabbatatthova  bhumatthe  [bhummatthe  (si.  sya.)],  dhiro  bale  avekkhati. 

29.  Appamatto  pamattesu,  suttesu  bahujagaro; 
Abalassamva  sighasso,  hitva  yati  sumedhaso. 

30.  Appamadena  maghava,  devanam  setthatam  gato; 
Appamadam  pasamsanti,  pamado  garahito  sada. 

31.  Appamadarato  bhikkhu,  pamade  bhayadassi  va; 
Samyojanam  anum  thulam,  daham  agglva  gacchati. 

32.  Appamadarato  bhikMiu,  pamade  bhayadassi  va; 
Abhabbo  parihanaya,  nibbanasseva  santike. 

Appamadavaggo  dutiyo  nitthito. 

3.  Cittavaggo 

33.  Phandanam  capalam  cittam,  durakkham  [durakkham  (sabbattha)]  dunnivarayam; 
Ujum  karoti  medhavl,  usukarova  tejanam. 

34.  Varijova  thale  khitto,  okamokataubbhato; 
Pariphandatidam  cittam,  maradheyyam  pahatave. 

35.  Dunniggahassa  lahuno,  yatthakamanipatino; 
Cittassa  damatho  sadhu,  cittam  dantam  sukhavaham. 

36.  Sududdasam  sunipunam,  yatthakamanipatinam; 
Cittam  rakkhetha  medhavl,  cittam  guttam  sukhavaham. 

37.  Durahgamam  ekacaram  [ekacaram  (ka.)],  asarlram  guhasayam; 
Ye  cittam  samyamessanti,  mokkhanti  marabandhana. 

38.  Anavatthitacittassa,  saddhammam  avijanato; 
Pariplavapasadassa,  panna  na  paripurati. 

39.  Anavassutacittassa,  ananvahatacetaso; 
Punnapapapahinassa,  natthi  jagarato  bhayam. 

40.  Kumbhupamam  kayamimam  viditva,  nagarupamam  cittamidam  thapetva; 
Yodhetha  maram  pannavudhena,  jitanca  rakkhe  anivesano  siya. 

41.  Aciram  vatayam  kayo,  pathavim  adhisessati; 
Chuddho  apetavinnano,  niratthamva  kalihgaram. 

42.  Diso  disam  yam  tarn  kayira,  verT  va  pana  verinam; 
Micchapanihitam  cittam,  papiyo  [papiyam  (?)]  nam  tato  kare. 

43.  Na  tam  mata  pita  kayira,  anne  vapi  ca  nataka; 
Sammapanihitam  cittam,  seyyaso  nam  tato  kare. 

Cittavaggo  tatiyo  nitthito. 

4.  Pupphavaggo 

44.  Ko  imam  [komam  (ka.)]  pathavim  vicessati  [vijessati  (si.  sya.  pi.)],  yamalokanca  imam 
sadevakam; 

Ko  dhammapadam  sudesitam,  kusalo  pupphamiva  pacessati  [pupphamivappacessati  (ka.)]. 

45.  Sekho  pathavim  vicessati,  yamalokanca  imam  sadevakam; 
Sekho  dhammapadam  sudesitam,  kusalo  pupphamiva  pacessati. 

46.  Phenupamam  kayamimam  viditva,  maricidhammam  abhisambudhano; 

Chetvana  marassa  papupphakani  [sapupphakani  (tika)],  adassanam  maccurajassa  gacche. 

47.  Pupphani  heva  pacinantam,  byasattamanasam  [byasattamanasam  (ka.)]  naram; 
Suttam  gamam  mahoghova,  maccu  adaya  gacchati. 

48.  Pupphani  heva  pacinantam,  byasattamanasam  naram; 
Atittanneva  kamesu,  antako  kurute  vasam 

49.  Yathapi  bhamaro  puppham,  vannagandhamahethayam  [vannagandhamapothayam  (ka.)]; 
Paleti  rasamadaya,  evam  game  muni  care. 

50.  Na  paresam  vilomani,  na  paresam  katakatam; 
Attanova  avekkheyya,  katani  akatani  ca. 

51.  Yathapi  ruciram  puppham,  vannavantam  agandhakam; 
Evam  subhasita  vaca,  aphala  hoti  akubbato. 

52.  Yathapi  ruciram  puppham,  vannavantam  sugandhakam  [sagandhakam  (si.  sya.  kam.  pi.)]; 
Evam  subhasita  vaca,  saphala  hoti  kubbato  [sakubbato  (si.  pi.),  pakubbato  (si.  attha.), 
sukubbato  (sya.  kam.)]. 

53.  Yathapi  puppharasimha,  kayira  malagune  bahu; 
Evam  jatena  maccena,  kattabbam  kusalam  bahum. 

54.  Na  pupphagandho  pativatameti,  na  candanam  tagaramallika  [tagaramallika  (si.  sya.  kam.  pi.)]; 
Satanca  gandho  pativatameti,  sabba  disa  sappuriso  pavayati. 

55.  Candanam  tagaram  vapi,  uppalam  atha  vassikl; 
Etesam  gandhajatanam,  sllagandho  anuttaro. 

56.  Appamatto  ayam  gandho,  yvayam  tagaracandanam  [yayam  tagaracandanl  (si.  sya.  kam.  pi.)]; 
Yo  ca  sllavatam  gandho,  vati  devesu  uttamo. 

57.  Tesam  sampannasllanam,  appamadaviharinam; 
Sammadanna  vimuttanam,  maro  maggam  na  vindati. 

58.  Yatha  sahkarathanasmim  [sahkaradhanasmim  (si.  sya.  kam.  pi.)],  ujjhitasmim  mahapathe; 
Padumam  tattha  jayetha,  sucigandham  manoramam. 

59.  Evam  sahkarabhutesu,  andhabhute  [andhlbhute  (ka.)]  puthujjane; 
Atirocati  pannaya,  sammasambuddhasavako. 

Pupphavaggo  catuttho  nitthito. 

5.  Balavaggo 

60.  DTgha  jagarato  ratti,  dlgham  santassa  yojanam; 
DTgho  balanam  samsaro,  saddhammam  avijanatam. 

61.  Carance  nadhigaccheyya,  seyyam  sadisamattano; 

Ekacariyam  [ekacariyam  (ka.)]  dalham  kayira,  natthi  bale  sahayata. 

62.  Putta  matthi  dhanammatthi  [puttamatthi  dhanamatthi  (ka.)],  iti  balo  vihannati; 
Atta  hi  [attapi  (?)]  attano  natthi,  kuto  putta  kuto  dhanam. 

63.  Yo  balo  mannati  balyam,  pandito  vapi  tena  so; 
Balo  ca  panditamanT,  sa  ve  "balo"ti  vuccati. 

64.  Yavajivampi  ce  balo,  panditam  payirupasati; 

Na  so  dhammam  vijanati,  dabbi  siiparasam  yatha. 

65.  Muhuttamapi  ce  vifinu,  panditam  payirupasati; 
Khippam  dhammam  vijanati,  jivha  suparasam  yatha. 

66.  Caranti  bala  dummedha,  amitteneva  attana; 
Karonta  papakam  kammam,  yam  hoti  katukapphalam. 

67.  Na  tarn  kammam  katam  sadhu,  yam  katva  anutappati; 
Yassa  assumukho  rodam,  vipakam  patisevati. 

68.  Tanca  kammam  katam  sadhu,  yam  katva  nanutappati; 
Yassa  patito  sumano,  vipakam  patisevati. 

69.  Madhuva  [madhum  va  (dr.  ni.  tika  1)]  mannati  balo,  yava  papam  na  paccati; 
Yada  ca  paccati  papam,  balo  [atha  balo  (si.  sya.)  atha  (?)]  dukkham  nigacchati. 

70.  Mase  mase  kusaggena,  balo  bhunjeyya  bhojanam; 

Na  so  sahkhatadhammanam  [sahkhatadhammanam  (si.  pi.  ka.)],  kalam  agghati  solasim. 

71.  Na  hi  papam  katam  kammam,  sajju  khlramva  muccati; 

Dahantam  balamanveti,  bhasmacchannova  [bhasmachannova  (si.  pi.  ka.)]  pavako. 

72.  Yavadeva  anatthaya,  nattam  [natam  (?)]  balassa  jayati; 
Hanti  balassa  sukkamsam,  muddhamassa  vipatayam. 

73.  Asantam  bhavanamiccheyya  [asantam  bhavamiccheyya  (sya.),  asantabhavanamiccheyya 
(ka.)],  purekkharanca  bhikkhusu; 

Avasesu  ca  issariyam,  puja  parakulesu  ca. 

74.  Mameva  kata  mannantu,  gihlpabbajita  ubho; 

Mamevativasa  assu,  kiccakiccesu  kismici; 
Iti  balassa  sankappo,  iccha  mano  ca  vaddhati. 

75.  Anna  hi  labhupanisa,  anna  nibbanagaminl; 
Evametam  abhinnaya,  bhikkhu  buddhassa  savako; 
Sakkaram  nabhinandeyya,  vivekamanubruhaye. 

Balavaggo  pancamo  nitthito. 

6.  Panditavaggo 

76.  Nidhinamva  pavattaram,  yam  passe  vajjadassinam; 
Niggayhavadim  medhavim,  tadisam  panditam  bhaje; 
Tadisam  bhajamanassa,  seyyo  hoti  na  papiyo. 

77.  Ovadeyyanusaseyya,  asabbha  ca  nivaraye; 
Satanhi  so  piyo  hoti,  asatam  hoti  appiyo. 

78.  Na  bhaje  papake  mitte,  na  bhaje  purisadhame; 
Bhajetha  mitte  kalyane,  bhajetha  purisuttame. 

79.  Dhammaplti  sukham  seti,  vippasannena  cetasa; 
Ariyappavedite  dhamme,  sada  ramati  pandito. 

80.  Udakanhi  nayanti  nettika,  usukara  namayanti  [damayanti  (ka.)]  tejanam; 
Darum  namayanti  tacchaka,  attanam  damayanti  pandita. 

81.  Selo  yatha  ekaghano  [ekagghano  (ka.)],  vatena  na  samirati; 
Evam  nindapasamsasu,  na  saminjanti  pandita. 

82.  Yathapi  rahado  gambhlro,  vippasanno  anavilo; 
Evam  dhammani  sutvana,  vippasldanti  pandita. 

83.  Sabbattha  ve  sappurisa  cajanti,  na  kamakama  lapayanti  santo; 

Sukhena  phuttha  atha  va  dukhena,  na  uccavacam  [noccavacam  (si.  attha.)]  pandita  dassayanti. 

84.  Na  attahetu  na  parassa  hetu,  na  puttamicche  na  dhanam  na  rattham; 

Na  iccheyya  [nayicche  (pi.),  nicche  (?)]  adhammena  samiddhimattano,  sa  silava  pannava 
dhammiko  siya. 

85.  Appaka  te  manussesu,  ye  jana  paragamino; 
Athayam  itara  paja,  tlramevanudhavati. 

86.  Ye  ca  kho  sammadakkhate,  dhamme  dhammanuvattino; 
Te  jana  paramessanti,  maccudheyyam  suduttaram. 

87.  Kanham  dhammam  vippahaya,  sukkam  bhavetha  pandito; 
Oka  anokamagamma,  viveke  yattha  duramam. 

88.  Tatrabhiratimiccheyya,  hitva  kame  akincano; 
Pariyodapeyya  [pariyodapeyya  (?)]  attanam,  cittaklesehi  pandito. 

89.  Yesam  sambodhiyangesu,  samma  cittam  subhavitam; 
Adanapatinissagge,  anupadaya  ye  rata; 
Khlnasava  jutimanto,  te  loke  parinibbuta. 

Panditavaggo  chattho  nitthito. 

7.  Arahantavaggo 

90.  Gataddhino  visokassa,  vippamuttassa  sabbadhi; 
SabbaganthappahTnassa,  parilaho  na  vijjati. 

91.  Uyyufijanti  satlmanto,  na  nikete  ramanti  te; 
Hamsava  pallalam  hitva,  okamokam  jahanti  te. 

92.  Yesam  sannicayo  natthi,  ye  parififiatabhojana; 
Sunfiato  animitto  ca,  vimokkho  yesam  gocaro; 

Akase  va  sakuntanam  [sakunanam  (ka.)],  gati  tesam  durannaya. 

93.  Yassasava  parikkhlna,  ahare  ca  anissito; 
Sunfiato  animitto  ca,  vimokkho  yassa  gocaro; 
Akase  va  sakuntanam,  padam  tassa  durannayam. 

94.  Yassindriyani  samathangatani  [samatham  gatani  (si.  pi.)],  assa  yatha  sarathina  sudanta; 
Pahlnamanassa  anasavassa,  devapi  tassa  pihayanti  tadino. 

95.  Pathavisamo  no  virujjhati,  indakhilupamo  [indakhllupamo  (si.  sya.  ka.)]  tadi  subbato; 
Rahadova  apetakaddamo,  samsara  na  bhavanti  tadino. 

96.  Santam  tassa  manam  hoti,  santa  vaca  ca  kamma  ca; 
Sammadafifia  vimuttassa,  upasantassa  tadino. 

97.  Assaddho  akatanfiu  ca,  sandhicchedo  ca  yo  naro; 
Hatavakaso  vantaso,  sa  ve  uttamaporiso. 

98.  Game  va  yadi  varanfie,  ninne  va  yadi  va  thale; 
Yattha  arahanto  viharanti,  tarn  bhumiramaneyyakam. 

99.  Ramanlyani  arafifiani,  yattha  na  ramatl  jano; 
Vltaraga  ramissanti,  na  te  kamagavesino. 

Arahantavaggo  sattamo  nitthito. 

8.  Sahassavaggo 

100.  Sahassamapi  ce  vaca,  anatthapadasamhita; 
Ekam  atthapadam  seyyo,  yam  sutva  upasammati. 

101.  Sahassamapi  ce  gatha,  anatthapadasamhita; 
Ekam  gathapadam  seyyo,  yam  sutva  upasammati. 

102.  Yo  ca  gatha  satam  bhase,  anatthapadasamhita  [anatthapadasafihitam  (ka.)  visesanam  hetam 
gathatipadassa]; 

Ekam  dhammapadam  seyyo,  yam  sutva  upasammati. 

103.  Yo  sahassam  sahassena,  sarigame  manuse  jine; 

Ekanca  jeyyamattanam  [attanam  (si.  pi.)],  sa  ve  sangamajuttamo. 

104.  Atta  have  jitam  seyyo,  ya  cayam  itara  paja; 
Attadantassa  posassa,  niccam  sannatacarino. 

105.  Neva  devo  na  gandhabbo,  na  maro  saha  brahmuna; 
Jitam  apajitam  kayira,  tatharupassa  jantuno. 

106.  Mase  mase  sahassena,  yo  yajetha  satam  samam; 
Ekanca  bhavitattanam,  muhuttamapi  pujaye; 
Sayeva  pujana  seyyo,  yance  vassasatam  hutam. 

107.  Yo  ca  vassasatam  jantu,  aggim  paricare  vane; 
Ekanca  bhavitattanam,  muhuttamapi  pujaye; 
Sayeva  pujana  seyyo,  yance  vassasatam  hutam. 

108.  Yam  kinci  yittham  va  hutam  va  [yitthanca  hutanca  (ka.)]  loke,  samvaccharam  yajetha 
punnapekkho; 

Sabbampi  tarn  na  catubhagameti,  abhivadana  ujjugatesu  seyyo. 

109.  AbhivadanasTlissa,  niccam  vuddhapacayino  [vaddhapacayino  (si.  pi.)]; 
Cattaro  dhamma  vaddhanti,  ayu  vanno  sukham  balam. 

110.  Yo  ca  vassasatam  jive,  dussllo  asamahito; 
Ekaham  jivitam  seyyo,  sllavantassajhayino. 

111.  Yo  ca  vassasatam  jive,  duppanno  asamahito; 
Ekaham  jivitam  seyyo,  pannavantassajhayino. 

112.  Yo  ca  vassasatam  jive,  kuslto  hlnaviriyo; 
Ekaham  jivitam  seyyo,  vlriyamarabhato  dalham. 

113.  Yo  ca  vassasatam  jive,  apassam  udayabbayam; 
Ekaham  jivitam  seyyo,  passato  udayabbayam. 

114.  Yo  ca  vassasatam  jive,  apassam  amatam  padam; 
Ekaham  jivitam  seyyo,  passato  amatam  padam. 

115.  Yo  ca  vassasatam  jive,  apassam  dhammamuttamam; 
Ekaham  jivitam  seyyo,  passato  dhammamuttamam. 

Sahassavaggo  atthamo  nitthito. 

9.  Papavaggo 

116.  Abhittharetha  kalyane,  papa  cittam  nivaraye; 
Dandhanhi  karoto  punnam,  papasmim  ramati  mano. 

117.  Papance  puriso  kayira,  na  nam  [na  tarn  (si.  pi.)]  kayira  punappunam; 
Na  tamhi  chandam  kayiratha,  dukkho  papassa  uccayo. 

118.  Punnance  puriso  kayira,  kayira  nam  [kayirathetam  (si.  sya.),  kayirathenam  (pi.)]  punappunam; 
Tamhi  chandam  kayiratha,  sukho  punnassa  uccayo. 

119.  Papopi  passati  bhadram,  yava  papam  na  paccati; 

Yada  ca  paccati  papam,  atha  papo  papani  [atha  papani  (?)]  passati. 

120.  Bhadropi  passati  papam,  yava  bhadram  na  paccati; 

Yada  ca  paccati  bhadram,  atha  bhadro  bhadrani  [atha  bhadrani  (?)]  passati. 

121.  Mavamannetha  [mappamannetha  (si.  sya.  pi.)]  papassa,  na  mantam  [na  mam  tarn  (si.  pi.),  na 
mattam  (sya.)]  agamissati; 

Udabindunipatena,  udakumbhopi  purati; 

Balo  purati  [purati  balo  (si.  ka.),  apurati  balo  (sya.)]  papassa,  thokam  thokampi  [thoka 
thokampi  (si.  pi.)]  acinam. 

122.  Mavamannetha  punnassa,  na  mantam  agamissati; 
Udabindunipatena,  udakumbhopi  purati; 

Dhlro  purati  punnassa,  thokam  thokampi  acinam. 

123.  Vanijova  bhayam  maggam,  appasattho  mahaddhano; 
Visam  jlvitukamova,  papani  parivajjaye. 

124.  Panimhi  ce  vano  nassa,  hareyya  panina  visam; 
Nabbanam  visamanveti,  natthi  papam  akubbato. 

125.  Yo  appadutthassa  narassa  dussati,  suddhassa  posassa  anahganassa; 
Tameva  balam  pacceti  papam,  sukhumo  rajo  pativatamva  khitto. 

126.  Gabbhameke  uppajjanti,  nirayam  papakammino; 
Saggam  sugatino  yanti,  parinibbanti  anasava. 

127.  Na  antalikkhe  na  samuddamajjhe,  na  pabbatanam  vivaram  pavissa  [pavisam  (sya.)]; 

Na  vijjatl  [na  vijjati  (ka.  si.  pi.  ka.)]  so  jagatippadeso,  yatthatthito  [yatratthito  (sya.)]  mucceyya 
papakamma. 

128.  Na  antalikkhe  na  samuddamajjhe,  na  pabbatanam  vivaram  pavissa; 

Na  vijjatl  so  jagatippadeso,  yatthatthitam  [yatratthitam  (sya.)]  nappasaheyya  maccu. 


Papavaggo  navamo  nitthito. 


10.  Dandavaggo 


129 


Sabbe  tasanti  dandassa,  sabbe  bhayanti  maccuno; 
Attanam  upamam  katva,  na  haneyya  na  ghataye. 


130 


Sabbe  tasanti  dandassa,  sabbesam  jivitam  piyam; 
Attanam  upamam  katva,  na  haneyya  na  ghataye. 

131.  Sukhakamani  bhutani,  yo  dandena  vihimsati; 
Attano  sukhamesano,  pecca  so  na  labhate  sukham. 

132.  Sukhakamani  bhutani,  yo  dandena  na  himsati; 
Attano  sukhamesano,  pecca  so  labhate  sukham. 

133.  Mavoca  pharusam  kanci,  vutta  pativadeyyu  tam  [pativadeyyum  tam  (ka.)]; 
Dukkha  hi  sarambhakatha,  patidanda  phuseyyu  tam  [phuseyyum  tam  (ka.)]. 

134.  Sace  neresi  attanam,  kamso  upahato  yatha; 
Esa  pattosi  nibbanam,  sarambho  te  na  vijjati. 

135.  Yatha  dandena  gopalo,  gavo  pajeti  gocaram; 
Evam  jam  ca  maccu  ca,  ayum  pajenti  paninam. 

136.  Atha  papani  kammani,  karam  balo  na  bujjhati; 
Sehi  kammehi  dummedho,  aggidaddhova  tappati. 

137.  Yo  dandena  adandesu,  appadutthesu  dussati; 
Dasannamannataram  thanam,  khippameva  nigacchati. 

138.  Vedanam  pharusam  janim,  sanrassa  ca  bhedanam  [sarirassa  pabhedanam  (sya.)]; 
Garukam  vapi  abadham,  cittakkhepanca  [cittakkhepam  va  (si.  sya.  pi.)]  papune. 

139.  Rajato  va  upasaggam  [upassaggam  (si.  pi.)],  abbhakkhananca  [abbhakkhanam  va  (si.  pi.)] 
darunam; 

Parikkhayanca  [parikkhayam  va  (si.  sya.  pi.)]  natinam,  bhoganaiica  [bhoganam  va  (si.  sya. 
pi.)]  pabhahguram  [pabhahgunam  (ka.)]. 

140.  Atha  vassa  agarani,  aggi  dahati  [dayhati  (ka.)]  pavako; 

Kayassa  bheda  duppanno,  nirayam  sopapajjati  [so  upapajjati  (si.  sya.)]. 

141.  Na  naggacariya  na  jata  na  pahka,  nanasaka  thandilasayika  va; 
Rajojallam  ukkutikappadhanam,  sodhenti  maccam  avitinnakahkham. 

142.  Alahkato  cepi  samam  careyya,  santo  danto  niyato  brahmacari; 
Sabbesu  bhutesu  nidhaya  dandam,  so  brahmano  so  samano  sa  bhikkhu. 

143.  Hirinisedho  puriso,  koci  lokasmi  vijjati; 

Yo  niddam  [nindam  (si.  pi.)  sam.  ni.  1.18]  apabodheti  [apabodhati  (si.  sya.  pi.)],  asso  bhadro 
kasamiva. 

144.  Asso  yatha  bhadro  kasanivittho,  atapino  samvegino  bhavatha; 
Saddhaya  silena  ca  viriyena  ca,  samadhina  dhammavinicchayena  ca; 

Sampannavijjacarana  patissata,  jahissatha  [pahassatha  (si.  sya.  pi.)]  dukkhamidam  anappakam. 

145.  Udakafthi  nayanti  nettika,  usukara  namayanti  tejanam; 
Darum  namayanti  tacchaka,  attanam  damayanti  subbata. 

Dandavaggo  dasamo  nitthito. 

11.  Jaravaggo 

146.  Ko  nu  haso  [kinnu  haso  (ka.)]  kimanando,  niccam  pajjalite  sati; 
Andhakarena  onaddha,  padlpam  na  gavesatha. 

147.  Passa  cittakatam  bimbam,  arukayam  samussitam; 
Aturam  bahusankappam,  yassa  natthi  dhuvam  thiti. 

148.  Parijinnamidam  rupam,  roganllam  [roganiddham  (si.  pi.),  roganiddham  (sya.)]  pabhanguram; 
Bhijjati  putisandeho,  maranantanhi  jivitam. 

149.  Yanimani  apatthani  [yanimani  apatthani  (si.  sya.  pi.),  yanimani'paviddhani  (?)],  alabuneva 
[alapuneva  (si.  sya.  pi.)]  sarade; 

Kapotakani  atthlni,  tani  disvana  ka  rati. 

150.  AtthTnam  nagaram  katam,  mamsalohitalepanam; 
Yattha  jara  ca  maccu  ca,  mano  makkho  ca  ohito. 

151.  Jiranti  ve  rajaratha  sucitta,  atho  sarlrampi  jaram  upeti; 
Satanca  dhammo  na  jaram  upeti,  santo  have  sabbhi  pavedayanti. 

152.  Appassutayam  puriso,  balibaddhova  [balivaddova  (si.  sya.  pi.)]  jlrati; 
Mamsani  tassa  vaddhanti,  panna  tassa  na  vaddhati. 

153.  Anekajatisamsaram,  sandhavissam  anibbisam; 

Gahakaram  [gahakarakam  (si.  sya.  pi.)]  gavesanto,  dukkha  jati  punappunam. 

154.  Gahakaraka  ditthosi,  puna  geham  na  kahasi; 
Sabba  te  phasuka  bhagga,  gahakutam  visankhatam; 
Visankharagatam  cittam,  tanhanam  khayamajjhaga. 

155.  Acaritva  brahmacariyam,  aladdha  yobbane  dhanam; 
Jinnakoncava  jhayanti,  khlnamaccheva  pallale. 

156.  Acaritva  brahmacariyam,  aladdha  yobbane  dhanam; 
Senti  capatikhlnava,  puranani  anutthunam. 

Jaravaggo  ekadasamo  nitthito. 

12.  Attavaggo 

157.  Attanance  piyam  janna,  rakkheyya  nam  surakkhitam; 
Tinnam  annataram  yamam,  patijaggeyya  pandito. 

158.  Attanameva  pathamam,  patirtipe  nivesaye; 
Athannamanusaseyya,  na  kilisseyya  pandito. 

159.  Attanam  ce  tatha  kayira,  yathannamanusasati; 
Sudanto  vata  dametha,  atta  hi  kira  duddamo. 

160.  Atta  hi  attano  natho,  ko  hi  natho  paro  siya; 
Attana  hi  sudantena,  natham  labhati  dullabham. 

161.  Attana  hi  katam  papam,  attajam  attasambhavam; 

Abhimatthati  [abhimantati  (si.  pi.)]  dummedham,  vajiram  vasmamayam 
[vajiramva'mhamayam  (sya.  ka.)]  manim. 

162.  Yassa  accantadussllyam,  maluva  salamivotthatam; 
Karoti  so  tathattanam,  yatha  nam  icchati  diso. 

163.  Sukarani  asadhuni,  attano  ahitani  ca; 

Yam  ve  hitanca  sadhunca,  tarn  ve  paramadukkaram. 

164.  Yo  sasanam  arahatam,  ariyanam  dhanimajivinam; 
Patikkosati  dummedho,  ditthim  nissaya  papikam; 

Phalani  katthakasseva,  attaghataya  [attaghahhaya  (sL  sya.  pi.)]  phallati. 

165.  Attana  hi  [attanava  (si.  sya.  pi.)]  katam  papam,  attana  samkilissati; 
Attana  akatam  papam,  attanava  visujjhati; 

Suddhi  asuddhi  paccattam,  nanno  afinam  [nannamanno(si.)]  visodhaye. 

166.  Attadattham  paratthena,  bahunapi  na  hapaye; 
Attadatthamabhinnaya,  sadatthapasuto  siya. 

Attavaggo  dvadasamo  nitthito. 

13.  Lokavaggo 

167.  Hinam  dhammam  na  seveyya,  pamadena  na  samvase; 
Micchaditthim  na  seveyya,  na  siya  lokavaddhano. 

168.  Uttitthe  nappamajjeyya,  dhammam  sucaritam  care; 
Dhammacari  sukham  seti,  asmim  loke  paramhi  ca. 

169.  Dhammam  care  sucaritam,  na  nam  duccaritam  care; 
Dhammacari  sukham  seti,  asmim  loke  paramhi  ca. 

170.  Yatha  pubbulakam  [pubbulakam  (si.  pi.)]  passe,  yatha  passe  marlcikam; 
Evam  lokam  avekkhantam,  maccuraja  na  passati. 

171.  Etha  passathimam  lokam,  cittam  rajarathupamam; 
Yattha  bala  visldanti,  natthi  sahgo  vijanatam. 

172.  Yo  ca  pubbe  pamajjitva,  paccha  so  nappamajjati; 
Somam  lokam  pabhaseti,  abbha  muttova  candima. 

173.  Yassa  papam  katam  kammam,  kusalena  pidhlyati  [pitlyati  (si.  sya.  pi.)]; 
Somam  lokam  pabhaseti,  abbha  muttova  candima. 

174.  Andhabhuto  [andhlbhiito  (ka.)]  ayam  loko,  tanukettha  vipassati; 
Sakuno  jalamuttova,  appo  saggaya  gacchati. 

175.  Hamsadiccapathe  yanti,  akase  yanti  iddhiya; 

NTyanti  dhlra  lokamha,  jetva  maram  savahinim  [savahanam  (sya.  ka.)]. 

176.  Ekam  dhammam  atltassa,  musavadissa  jantuno; 
Vitinnaparalokassa,  natthi  papam  akariyam. 

177.  Na  ve  kadariya  devalokam  vajanti,  bala  have  nappasamsanti  danam; 
DhTro  ca  danam  anumodamano,  teneva  so  hoti  sukhT  parattha. 

178.  Pathabya  ekarajjena,  saggassa  gamanena  va; 
Sabbalokadhipaccena,  sotapattiphalam  varam. 

Lokavaggo  terasamo  nitthito. 

14.  Buddhavaggo 

179.  Yassa  jitam  navajiyati,  jitam  yassa  [jitamassa  (si.  sya.  pi.),  jitam  massa  (ka.)]  no  yati  koci 
loke; 

Tam  buddhamanantagocaram,  apadam  kena  padena  nessatha. 

180.  Yassa  jalini  visattika,  tanha  natthi  kuhinci  netave; 

Tam  buddhamanantagocaram,  apadam  kena  padena  nessatha. 

181.  Ye  jhanapasuta  dhlra,  nekkhammupasame  rata; 
Devapi  tesam  pihayanti,  sambuddhanam  satlmatam. 

182.  Kiccho  manussapatilabho,  kiccham  maccana  jlvitam; 
Kiccham  saddhammassavanam,  kiccho  buddhanamuppado. 

183.  Sabbapapassa  akaranam,  kusalassa  upasampada  [kusalasstipasampada  (sya.)]; 
Sacittapariyodapanam  [sacittapariyodapanam  (?)],  etam  buddhana  sasanam. 

184.  KhantT  paramam  tapo  titikkha,  nibbanam  [nibbanam  (ka.  si.  pi.)]  paramam  vadanti  buddha; 
Na  hi  pabbajito  parupaghatl,  na  [ayam  nakaro  si.  sya.  pi.  patthakesu  na  dissati]  samano  hoti 
param  vihethayanto. 

185.  Aniipavado  anupaghato  [anupavado  anupaghato  (sya.  ka.)],  patimokkhe  ca  samvaro; 
Martannuta  ca  bhattasmim,  pantanca  sayanasanam; 

Adhicitte  ca  ayogo,  etam  buddhana  sasanam. 

186.  Na  kahapanavassena,  titti  kamesu  vijjati; 
Appassada  dukha  kama,  iti  vinnaya  pandito. 

187.  Api  dibbesu  kamesu,  ratim  so  nadhigacchati; 
Tanhakkhayarato  hoti,  sammasambuddhasavako. 

188.  Bahum  ve  saranam  yanti,  pabbatani  vanani  ca; 
Aramarukkhacetyani,  manussa  bhayatajjita. 

189.  Netam  kho  saranam  khemam,  netam  saranamuttamam; 
Netam  saranamagamma,  sabbadukkha  pamuccati. 

190.  Yo  ca  buddhanca  dhammanca,  sanghanca  saranam  gato; 
Cattari  ariyasaccani,  sammappannaya  passati. 

191.  Dukkham  dukkhasamuppadam,  dukkhassa  ca  atikkamam; 
Ariyam  catthangikam  maggam,  dukkhupasamagaminam. 

192.  Etam  kho  saranam  khemam,  etam  saranamuttamam; 
Etam  saranamagamma,  sabbadukkha  pamuccati. 

193.  Dullabho  purisajanno,  na  so  sabbattha  jayati; 
Yattha  so  jayati  dhiro,  tam  kulam  sukhamedhati. 

194.  Sukho  buddhanamuppado,  sukha  saddhammadesana; 
Sukha  sanghassa  samaggl,  samagganam  tapo  sukho. 

195.  Pujarahe  pujayato,  buddhe  yadi  va  savake; 
Papancasamatikkante,  tinnasokapariddave. 

196.  Te  tadise  pujayato,  nibbute  akutobhaye; 

Na  sakka  punfiam  sankhatum,  imettamapi  kenaci. 

Buddhavaggo  cuddasamo  nitthito. 

15.  Sukhavaggo 

197.  Susukham  vata  jivama,  verinesu  averino; 
Verinesu  manussesu,  viharama  averino. 

198.  Susukham  vata  jivama,  aturesu  anatura; 
Aturesu  manussesu,  viharama  anatura. 

199.  Susukham  vata  jivama,  ussukesu  anussuka; 
Ussukesu  manassesu,  viharama  anussuka. 

200.  Susukham  vata  jivama,  yesam  no  natthi  kincanam; 
Pltibhakkha  bhavissama,  deva  abhassara  yatha. 

201.  Jay  am  veram  pasavati,  dukkham  seti  parajito; 
Upasanto  sukham  seti,  hitva  jayaparajayam. 

202.  Natthi  ragasamo  aggi,  natthi  dosasamo  kali; 

Natthi  khandhasama  [khandhadisa  (si.  sya.  pi.  rupasiddhiya  sameti)]  dukkha,  natthi  santiparam 
sukham. 

203.  Jighacchaparama  roga,  sahkharaparama  [sahkara  parama  (bahusu)]  dukha; 
Etam  natva  yathabhutam,  nibbanam  paramam  sukham. 

204.  Arogyaparama  labha,  santutthiparamam  dhanam; 

Vissasaparama  nati  [vissasaparamo  nati  (ka.  si.),  vissasaparama  natl  (si.  attha.),  vissasa 
parama  nati  (ka.)],  nibbanam  paramam  [nibbanaparamam  (ka.  si.)]  sukham. 

205.  Pavivekarasam  pitva  [pltva  (si.  sya.  kam.  pi.)],  rasam  upasamassa  ca; 
Niddaro  hoti  nippapo,  dhammapitirasam  pivam. 

206.  Sahu  dassanamariyanam,  sannivaso  sada  sukho; 
Adassanena  balanam,  niccameva  sukhl  siya. 

207.  BalasarigatacarT  [balasangatican  (ka.)]  hi,  dlghamaddhana  socati; 
Dukkho  balehi  samvaso,  amitteneva  sabbada; 

DhTro  ca  sukhasamvaso,  natlnamva  samagamo. 

208.  Tasma  hi  - 

Dhlranca  pannanca  bahussutanca,  dhorayhasTlam  vatavantamariyam; 

Tam  tadisam  sappurisam  sumedham,  bhajetha  nakkhattapathamva  candima  [tasma  hi  dhlram 
pannanca,  bahussutanca  dhorayham;  silam  dhutavatamariyam,  tam  tadisam  sappurisam; 
sumedham  bhajetha  nakkhattapathamva  candima;  (ka.)]. 

Sukhavaggo  pannarasamo  nitthito. 

16.  Piyavaggo 

209.  Ayoge  yunjamattanam,  yogasminca  ay  oj  ay  am; 
Attham  hitva  piyaggahl,  pihetattanuyoginam. 

210.  Ma  piyehi  samaganchi,  appiyehi  kudacanam; 
Piyanam  adassanam  dukkham,  appiyanaiica  dassanam. 

211.  Tasma  piyam  na  kayiratha,  piyapayo  hi  papako; 
Gantha  tesam  na  vijjanti,  yesam  natthi  piyappiyam. 

212.  Piyato  jayatl  soko,  piyato  jayati  [jayate  (ka.)]  bhayam; 
Piyato  vippamuttassa,  natthi  soko  kuto  bhayam. 

213.  Pemato  jayati  soko,  pemato  jayati  bhayam; 
Pemato  vippamuttassa,  natthi  soko  kuto  bhayam. 

214.  Ratiya  jayati  soko,  ratiya  jayati  bhayam; 
Ratiya  vippamuttassa,  natthi  soko  kuto  bhayam. 

215.  Kamato  jayati  soko,  kamato  jayati  bhayam; 
Kamato  vippamuttassa,  natthi  soko  kuto  bhayam. 

216.  Tanhaya  jayati  [jayate  (ka.)]  soko,  tanhaya  jayati  bhayam; 
Tanhaya  vippamuttassa,  natthi  soko  kuto  bhayam. 

217.  Siladassanasampannam,  dhammattham  saccavedinam; 
Attano  kamma  kubbanam,  tam  jano  kurute  piyam. 

218.  Chandajato  anakkhate,  manasa  ca  phuto  siya; 

Kamesu  ca  appatibaddhacitto  [appatibandhacitto  (ka.)],  uddhamsototi  vuccati. 

219.  Cirappavasim  purisam,  diirato  sotthimagatam; 

Natimitta  suhajja  ca,  abhinandanti  agatam. 

220.  Tatheva  katapunnampi,  asma  loka  param  gatam; 
Punnani  patiganhanti,  piyam  natlva  agatam. 

Piyavaggo  solasamo  nitthito. 

17.  Kodhavaggo 

221.  Kodham  jahe  vippajaheyya  manam,  samyojanam  sabbamatikkameyya; 
Tam  namarupasmimasajjamanam,  akincanam  nanupatanti  dukkha. 

222.  Yo  ve  uppatitam  kodham,  ratham  bhantamva  varaye  [dharaye  (si.  sya.  pi.)]; 
Tamaham  sarathim  brumi,  rasmiggaho  itaro  jano. 

223.  Akkodhena  jine  kodham,  asadhum  sadhuna  jine; 
Jine  kadariyam  danena,  saccenalikavadinam. 

224.  Saccam  bhane  na  kujjheyya,  dajja  appampi  [dajja'ppasmimpi  (si.  pi.),  dajja  appasmi  (sya.  ka.)] 
yacito; 

Etehi  tlhi  thanehi,  gacche  devana  santike. 

225.  Ahimsaka  ye  munayo  [ahimsakaya  munayo  (ka.)],  niccam  kayena  samvuta; 
Te  yanti  accutam  thanam,  yattha  gantva  na  socare. 

226.  Sada  jagaramananam,  ahorattanusikkhinam; 
Nibbanam  adhimuttanam,  attham  gacchanti  asava. 

227.  Poranametam  atula,  netam  ajjatanamiva; 
Nindanti  tunhimaslnam,  nindanti  bahubhaninam; 
Mitabhanimpi  nindanti,  natthi  loke  anindito. 

228.  Na  cahu  na  ca  bhavissati,  na  cetarahi  vijjati; 
Ekantam  nindito  poso,  ekantam  va  pasamsito. 

229.  Yam  ce  vinnu  pasamsanti,  anuvicca  suve  suve; 

Acchiddavuttim  [acchinnavuttim  (ka.)]  medhavim,  pannasllasamahitam. 

230.  Nikkham  [nekkham  (si.  sya.  pi.)]  jambonadasseva,  ko  tam  ninditumarahati; 
Devapi  nam  pasamsanti,  brahmunapi  pasamsito. 

231.  Kayappakopam  rakkheyya,  kayena  samvuto  siya; 
Kayaduccaritam  hitva,  kayena  sucaritam  care. 

232.  Vaclpakopam  rakkheyya,  vacaya  samvuto  siya; 
Vaclduccaritam  hitva,  vacaya  sucaritam  care. 

233.  Manopakopam  rakkheyya,  manasa  samvuto  siya; 
Manoduccaritam  hitva,  manasa  sucaritam  care. 

234.  Kayena  samvuta  dhlra,  atho  vacaya  samvuta; 

Manasa  samvuta  dhira,  te  ve  suparisamvuta. 

Kodhavaggo  sattarasamo  nitthito. 

18.  Malavaggo 

235.  Pandupalasova  danisi,  yamapurisapi  ca  te  [tarn  (si.  sya.  kam.  pi.)]  upatthita; 
Uyyogamukhe  ca  titthasi,  patheyyampi  ca  te  na  vijjati. 

236.  So  karohi  dlpamattano,  khippam  vayama  pandito  bhava; 

Niddhantamalo  anangano,  dibbam  ariyabhumim  upehisi  [dibbam  ariyabhumimehisi  (si.  sya. 
pi.),  dibbamariyabhumim  upehisi  (?)]. 

237.  Upanltavayo  ca  danisi,  sampayatosi  yamassa  santike; 

Vaso  [vasopi  ca  (bahusu)]  te  natthi  antara,  patheyyampi  ca  te  na  vijjati. 

238.  So  karohi  dlpamattano,  khippam  vayama  pandito  bhava; 

Niddhantamalo  anangano,  na  punam  jatijaram  [na  puna  jatijaram  (si.  sya.),  na  puna  jatijjaram 
(ka.)]  upehisi. 

239.  Anupubbena  medhavl,  thokam  thokam  khane  khane; 
Kammaro  rajatasseva,  niddhame  malamattano. 

240.  Ayasava  malam  samutthitam  [samutthaya  (ka.)],  tatutthaya  [tadutthaya  (si.  sya.  pi.)]  tameva 
khadati; 

Evam  atidhonacarinam,  sani  kammani  [sakakammani  (si.  pi.)]  nayanti  duggatim. 

241.  Asajjhayamala  manta,  anutthanamala  ghara; 
Malam  vannassa  kosajjam,  pamado  rakkhato  malam. 

242.  Malitthiya  duccaritam,  maccheram  dadato  malam; 
Mala  ve  papaka  dhamma,  asmim  loke  paramhi  ca. 

243.  Tato  mala  malataram,  avijja  paramam  malam; 
Etam  malam  pahantvana,  nimmala  hotha  bhikkhavo. 

244.  Sujlvam  ahirikena,  kakasurena  dhamsina; 
Pakkhandina  pagabbhena,  samkilitthena  jivitam. 

245.  Hinmata  ca  dujjlvam,  niccam  sucigavesina; 
Alinenappagabbhena,  suddhajivena  passata. 

246.  Yo  panamatipateti,  musavadanca  bhasati; 
Loke  adinnamadiyati,  paradaranca  gacchati. 

247.  Suramerayapananca,  yo  naro  anuyunjati; 
Idhevameso  lokasmim,  mulam  khanati  attano. 

248.  Evam  bho  purisa  janahi,  papadhamma  asannata; 

Ma  tarn  lobho  adhammo  ca,  ciram  dukkhaya  randhayum. 

249.  Dadati  ve  yathasaddham,  yathapasadanam  [yattha  pasadanam  (katthaci)]  jano; 
Tattha  yo  manku  bhavati  [tattha  ce  mamku  yo  hoti  (si.),  tattha  yo  mankuto  hoti  (sya.)], 
paresam  panabhojane; 

Na  so  diva  va  rattim  va,  samadhimadhigacchati. 

250.  Yassa  cetam  samucchinnam,  mulaghaccam  [mulaghaccham  (ka.)]  samuhatam; 
Sa  ve  diva  va  rattim  va,  samadhimadhigacchati. 

251.  Natthi  ragasamo  aggi,  natthi  dosasamo  gaho; 
Natthi  mohasamam  jalam,  natthi  tanhasama  nadl. 

252.  Sudassam  vajjamannesam,  attano  pana  duddasam; 
Paresam  hi  so  vajjani,  opunati  [ophunati  (ka.)]  yatha  bhusam; 
Attano  pana  chadeti,  kalimva  kitava  satho. 

253.  Paravajjanupassissa,  niccam  ujjhanasannino; 
Asava  tassa  vaddhanti,  ara  so  asavakkhaya. 

254.  Akaseva  padam  natthi,  samano  natthi  bahire; 
Papancabhirata  paja,  nippapanca  tathagata. 

255.  Akaseva  padam  natthi,  samano  natthi  bahire; 
Sahkhara  sassata  natthi,  natthi  buddhanaminjitam. 

Malavaggo  attharasamo  nitthito. 

19.  Dhammatthavaggo 

256.  Na  tena  hoti  dhammattho,  yenattham  sahasa  [sahasa  (si.  sya.  ka.)]  naye; 
Yo  ca  attham  anatthanca,  ubho  niccheyya  pandito. 

257.  Asahasena  dhammena,  samena  nayatT  pare; 
Dhammassa  gutto  medhavl,  " dhammattho "ti  pavuccati. 

258.  Na  tena  pandito  hoti,  yavata  bahu  bhasati; 
Khemi  aver!  abhayo,  "pandito"ti  pavuccati. 

259.  Na  tavata  dhammadharo,  yavata  bahu  bhasati; 

Yo  ca  appampi  sutvana,  dhammam  kayena  passati; 
Sa  ve  dhammadharo  hoti,  yo  dhammam  nappamajjati. 

260.  Na  tena  thero  so  hoti  [thero  hoti  (si.  sya.)],  yenassa  palitam  siro; 
Paripakko  vayo  tassa,  "moghajinno"ti  vuccati. 

261.  Yamhi  saccanca  dhammo  ca,  ahimsa  samyamo  damo; 

Sa  ve  vantamalo  dhlro,  "thero"  iti  [so  theroti  (sya.  ka.)]  pavuccati. 

262.  Na  vakkaranamattena,  vannapokkharataya  va; 
Sadhurupo  naro  hoti,  issukl  maccharl  satho. 

263.  Yassa  cetam  samucchinnam,  mulaghaccam  samuhatam; 

Sa  vantadoso  medhavi,  "sadhurupo"ti  vuccati. 

264.  Na  mundakena  samano,  abbato  alikam  bhanam; 
Icchalobhasamapanno,  samano  kim  bhavissati. 

265.  Yo  ca  sameti  papani,  anum  thulani  sabbaso; 
Samitatta  hi  papanam,  "  samano  "ti  pavuccati. 

266.  Na  tena  bhikkhu  so  hoti,  yavata  bhikkhate  pare; 
Vissam  dhammam  samadaya,  bhikkhu  hoti  na  tavata. 

267.  Yodha  punnanca  papanca,  bahetva  brahmacariyava  [brahmacariyam  (ka.)]; 
Sahkhaya  loke  carati,  sa  ve  "bhikkhu' 'ti  vuccati. 

268.  Na  monena  mum  hoti,  mulharupo  aviddasu; 
Yo  ca  tulamva  paggayha,  varamadaya  pandito. 

269.  Papani  parivajjeti,  sa  muni  tena  so  muni; 

Yo  munati  ubho  loke,  '  'muni' '  tena  pavuccati. 

270.  Na  tena  ariyo  hoti,  yena  panani  himsati; 
Ahimsa  sabbapananam,  "ariyo"ti  pavuccati. 

271.  Na  sllabbatamattena,  bahusaccena  va  pana; 
Atha  va  samadhilabhena,  vivittasayanena  va. 

272.  Phusami  nekkhammasukham,  aputhujjanasevitam; 
Bhikkhu  vissasamapadi,  appatto  asavakkhayam. 

Dhammatthavaggo  ekunavisatimo  nitthito. 

20.  Maggavaggo 

273.  Magganatthahgiko  settho,  saccanam  caturo  pada; 
Virago  settho  dhammanam,  dvipadanaiica  cakkhuma. 

274.  Eseva  [esova  (si.  pi.)]  maggo  natthanno,  dassanassa  visuddhiya; 
Etanhi  tumhe  patipajjatha,  marassetam  pamohanam. 

275.  Etanhi  tumhe  patipanna,  dukkhassantam  karissatha; 

Akkhato  vo  [akkhato  ve  (si.  pi.)]  maya  maggo,  annaya  sallakantanam  [sallasanthanam  (si.  pi.), 
sallasatthanam  (sya.)]. 

276.  Tumhehi  kiccamatappam,  akkhataro  tathagata; 
Patipanna  pamokkhanti,  jhayino  marabandhana. 

277.  "Sabbe  sahkhara  anicca"ti,  yada  pannaya  passati; 
Atha  nibbindati  dukkhe,  esa  maggo  visuddhiya. 

278.  "Sabbe  sahkhara  dukkha"ti,  yada  pannaya  passati; 
Atha  nibbindati  dukkhe,  esa  maggo  visuddhiya. 

279.  "Sabbe  dhamma  anatta"ti,  yada  pannaya  passati; 
Atha  nibbindati  dukkhe,  esa  maggo  visuddhiya. 

280.  Utthanakalamhi  anutthahano,  yuva  ball  alasiyam  upeto; 

Samsannasankappamano  [asampannasahkappamano  (ka.)]  kuslto,  pannaya  maggam  alaso  na 
vindati. 

281.  Vacanurakkhl  manasa  susamvuto,  kayena  ca  nakusalam  kayira  [akusalam  na  kayira  (si.  sya. 
kam.  pi.)]; 

Ete  tayo  kammapathe  visodhaye,  aradhaye  maggamisippaveditam. 

282.  Yoga  ve  jay  at!  [jayate  (katthaci)]  bhuri,  ayoga  bhurisankhayo; 
Etam  dvedhapatham  natva,  bhavaya  vibhavaya  ca; 
Tathattanam  niveseyya,  yatha  bhuri  pavaddhati. 

283.  Vanam  chindatha  ma  rukkham,  vanato  jayate  bhayam; 
Chetva  vananca  vanathanca,  nibbana  hotha  bhikkhavo. 

284.  Yava  hi  vanatho  na  chijjati,  anumattopi  narassa  narisu; 

Patibaddhamanova  [patibandhamanova  (ka.)]  tava  so,  vaccho  khlrapakova  [khirapanova  (pi.)] 
matari. 

285.  Ucchinda  sinehamattano  kumudam  saradikamva  [panina]; 
Santimaggameva  bruhaya,  nibbanam  sugatena  desitam. 

286.  Idha  vassam  vasissami,  idha  hemantagimhisu; 
Iti  balo  vicinteti,  antarayam  na  bujjhati. 

287.  Tarn  puttapasusammattam,  byasattamanasam  naram; 
Suttam  gamam  mahoghova,  maccu  adaya  gacchati. 

288.  Na  santi  putta  tanaya,  na  pita  napi  bandhava; 
Antakenadhipannassa,  natthi  natlsu  tanata. 

289.  Etamatthavasam  natva,  pandito  sllasamvuto; 
Nibbanagamanam  maggam,  khippameva  visodhaye. 

Maggavaggo  vlsatimo  nitthito. 

21.  Pakinnakavaggo 

290.  Mattasukhapariccaga,  passe  ce  vipulam  sukham; 
Caje  mattasukham  dhlro,  sampassam  vipulam  sukham. 

291.  Paradukkhupadhanena,  attano  [yo  attano  (sya.  pi.  ka.)]  sukhamicchati; 
Verasamsaggasamsattho,  vera  so  na  parimuccati. 

292.  Yahhi  kiccam  apaviddham  [tadapaviddham  (si.  sya.)],  akiccam  pana  kayirati; 
Unnalanam  pamattanam,  tesam  vaddhanti  asava. 

293.  Yesanca  susamaraddha,  niccam  kayagata  sati; 

Akiccam  te  na  sevanti,  kicce  sataccakarino; 
Satanam  sampajananam,  attham  gacchanti  asava. 

294.  Mataram  pitaram  hantva,  rajano  dve  ca  khattiye; 
Rattham  sanucaram  hantva,  anTgho  yati  brahmano. 

295.  Mataram  pitaram  hantva,  rajano  dve  ca  sotthiye; 
Veyagghapancamam  hantva,  anlgho  yati  brahmano. 

296.  Suppabuddham  pabujjhanti,  sada  gotamasavaka; 
Yesam  diva  ca  ratto  ca,  niccam  buddhagata  sati. 

297.  Suppabuddham  pabujjhanti,  sada  gotamasavaka; 
Yesam  diva  ca  ratto  ca,  niccam  dhammagata  sati. 

298.  Suppabuddham  pabujjhanti,  sada  gotamasavaka; 
Yesam  diva  ca  ratto  ca,  niccam  sahghagata  sati. 

299.  Suppabuddham  pabujjhanti,  sada  gotamasavaka; 
Yesam  diva  ca  ratto  ca,  niccam  kayagata  sati. 

300.  Suppabuddham  pabujjhanti,  sada  gotamasavaka; 
Yesam  diva  ca  ratto  ca,  ahimsaya  rato  mano. 

301.  Suppabuddham  pabujjhanti,  sada  gotamasavaka; 
Yesam  diva  ca  ratto  ca,  bhavanaya  rato  mano. 

302.  Duppabbajjam  durabhiramam,  duravasa  ghara  dukha; 
Dukkhosamanasamvaso,  dukkhanupatitaddhagu; 

Tasma  na  caddhagu  siya,  na  ca  [tasma  na  caddhagu  na  ca  (ka.)]  dukkhanupatito  siya 
[dukkhanupatito  (?)]. 

303.  Saddho  silena  sampanno,  yasobhogasamappito; 
Yam  yam  padesam  bhajati,  tattha  tattheva  pujito. 

304.  Dure  santo  pakasenti,  himavantova  pabbato; 
Asantettha  na  dissanti,  rattim  khitta  yatha  sara. 

305.  Ekasanam  ekaseyyam,  eko  caramatandito; 
Eko  damayamattanam,  vanante  ramito  siya. 

Pakinnakavaggo  ekavisatimo  nitthito. 

22.  Nirayavaggo 

306.  AbhutavadI  nirayam  upeti,  yo  vapi  [yo  capi  (si.  pi.  ka.)]  katva  na  karomi  caha  [na  karomlti 
caha  (sya.)]; 

Ubhopi  te  pecca  sama  bhavanti,  nihlnakamma  manuja  parattha. 

307.  Kasavakantha  bahavo,  papadhamma  asannata; 
Papa  papehi  kammehi,  nirayam  te  upapajjare. 

308.  Seyyo  ayogulo  bhutto,  tatto  aggisikhupamo; 
Yance  bhunjeyya  dussilo,  ratthapindamasannato. 

309.  Cattari  thanani  naro  pamatto,  apajjati  paradarupasevT; 
Apunnalabham  na  nikamaseyyam,  nindam  tatlyam  nirayam  catuttham. 

310.  Apunnalabho  ca  gati  ca  papika,  bhitassa  bhltaya  rati  ca  thokika; 
Raja  ca  dandam  garukam  paneti,  tasma  naro  paradaram  na  seve. 

311.  Kuso  yatha  duggahito,  hatthamevanukantati; 
Samannam  dupparamattham,  nirayayupakaddhati. 

312.  Yam  kinci  sithilam  kammam,  samkilitthafica  yam  vatam; 
Sankassaram  brahmacariyam,  na  tarn  hoti  mahapphalam. 

313.  Kayira  ce  kayirathenam  [kayira  nam  (ka.)],  dalhamenam  parakkame; 
Sithilo  hi  paribbajo,  bhiyyo  akirate  rajam. 

314.  Akatam  dukkatam  seyyo,  paccha  tappati  dukkatam; 
Katanca  sukatam  seyyo,  yam  katva  nanutappati. 

315.  Nagaram  yatha  paccantam,  guttam  santarabahiram; 

Evam  gopetha  attanam,  khano  vo  [khano  ve  (si.  pi.  ka.)]  ma  upaccaga; 
Khanatita  hi  socanti,  nirayamhi  samappita. 

316.  Alajjitaye  lajjanti,  lajjitaye  na  lajjare; 
Micchaditthisamadana,  satta  gacchanti  duggatim. 

317.  Abhaye  bhayadassino,  bhaye  cabhayadassino; 
Micchaditthisamadana,  satta  gacchanti  duggatim. 

318.  Avajje  vajjamatino,  vajje  cavajjadassino; 
Micchaditthisamadana,  satta  gacchanti  duggatim. 

319.  Vajjanca  vajjato  natva,  avajjanca  avajjato; 
Sammaditthisamadana,  satta  gacchanti  suggatim. 

Nirayavaggo  dvavlsatimo  nitthito. 

23.  Nagavaggo 

320.  Aham  nagova  sahgame,  capato  patitam  saram; 
Ativakyam  titikkhissam,  dussilo  hi  bahujjano. 

321.  Dantam  nayanti  samitim,  dantam  rajabhiruhati; 
Danto  settho  manussesu,  yotivakyam  titikkhati. 

322.  Varamassatara  danta,  ajaniya  ca  [ajanlyava  (sya.)]  sindhava; 
Kunjara  ca  [kunjarava  (sya.)]  mahanaga,  attadanto  tato  varam. 

323.  Na  hi  etehi  yanehi,  gaccheyya  agatam  disam; 

Yathattana  sudantena,  danto  dantena  gacchati. 

324.  Dhanapalo  [dhanapalako  (si.  sya.  kam.  pi.)]  nama  kunjaro,  katukabhedano  [katukappabhedano 
(si.  sya.  pi.)]  dunnivarayo; 

Baddho  kabalam  na  bhunjati,  sumarati  [susarati  (ka.)]  nagavanassa  kunjaro. 

325.  MiddhI  yada  hoti  mahagghaso  ca,  niddayita  samparivattasayl; 
Mahavarahova  nivapaputtho,  punappunam  gabbhamupeti  mando. 

326.  I  dam  pure  cittamacari  carikam,  yenicchakam  yatthakamam  yathasukham; 
Tadajjaham  niggahessami  yoniso,  hatthippabhinnam  viya  ankusaggaho. 

327.  Appamadarata  hotha,  sacittamanurakkhatha; 

Dugga  uddharathattanam,  panke  sannova  [sattova  (si.  pi.)]  kunjaro. 

328.  Sace  labhetha  nipakam  sahayam,  saddhim  caram  sadhuviharidhlram; 
Abhibhuyya  sabbani  parissayani,  careyya  tenattamano  satlma. 

329.  No  ce  labhetha  nipakam  sahayam,  saddhim  caram  sadhuviharidhlram; 
Rajava  rattham  vijitam  pahaya,  eko  care  matahgaranneva  nago. 

330.  Ekassa  caritam  seyyo,  natthi  bale  sahayata; 

Eko  care  na  ca  papani  kayira,  appossukko  matahgaranneva  nago. 

331.  Atthamhi  jatamhi  sukha  sahaya,  tutthl  sukha  ya  itarltarena; 

Puflnam  sukham  jlvitasahkhayamhi,  sabbassa  dukkhassa  sukham  pahanam. 

332.  Sukha  matteyyata  loke,  atho  petteyyata  sukha; 
Sukha  samannata  loke,  atho  brahmannata  sukha. 

333.  Sukham  yava  jara  sllam,  sukha  saddha  patitthita; 
Sukho  pannaya  patilabho,  papanam  akaranam  sukham. 

Nagavaggo  tevlsatimo  nitthito. 

24.  Tanhavaggo 

334.  Manujassa  pamattacarino,  tanha  vaddhati  maluva  viya; 

So  plavatl  [plavati  (si.  pi.),  palavetl  (ka.),  uplavati  (?)]  hura  huram,  phalamicchamva  vanasmi 
vanaro. 

335.  Yam  esa  sahate  jamml,  tanha  loke  visattika; 

Soka  tassa  pavaddhanti,  abhivatthamva  [abhivaddhamva  (sya.),  abhivattamva  (pi.), 
abhivuddhamva  (ka.)]  blranam. 

336.  Yo  cetam  sahate  jammim,  tanham  loke  duraccayam; 
Soka  tamha  papatanti,  udabinduva  pokkhara. 

337.  Tam  vo  vadami  bhaddam  vo,  yavantettha  samagata; 
Tanhaya  mulam  khanatha,  uslratthova  blranam; 
Ma  vo  nalamva  sotova,  maro  bhanji  punappunam 

338.  Yathapi  mule  anupaddave  dalhe,  chinnopi  rukkho  punareva  ruhati; 
Evampi  tanhanusaye  animate,  nibbattatl  dukkhamidam  punappunam. 

339.  Yassa  chattimsati  sota,  manapasavana  bhusa; 

Maha  [vaha  (si.  sya.  pi.)]  vahanti  dudditthim,  sankappa  raganissita. 

340.  Savanti  sabbadhi  sota,  lata  uppajja  [ubbhijja  (si.  sya.  kam.  pi.)]  titthati; 
Tanca  disva  latam  jatam,  mulam  pannaya  chindatha. 

341.  Saritani  sinehitani  ca,  somanassani  bhavanti  jantuno; 
Te  satasita  sukhesino,  te  ve  jatijarupaga  nara. 

342.  Tasinaya  purakkhata  paja,  parisappanti  sasova  bandhito  [badhito  (bahusu)]; 
Samyojanasangasattaka,  dukkhamupenti  punappunam  ciraya. 

343.  Tasinaya  purakkhata  paja,  parisappanti  sasova  bandhito; 

Tasma  tasinam  vinodaye,  akahkhanta  [bhikkhu  akankhl  (si.),  bhikkhu  akahkham  (sya.)] 
viragamattano. 

344.  Yo  nibbanatho  vanadhimutto,  vanamutto  vanameva  dhavati; 
Tam  puggalametha  passatha,  mutto  bandhanameva  dhavati. 

345  Na  tam  dalham  bandhanamahu  dhlra,  yadayasam  darujapabbajanca  [darujam  babbajanca  (si. 

pi-)];  ' 

Sarattaratta  manikundalesu,  puttesu  daresu  ca  ya  apekkha. 

346.  Etam  dalham  bandhanamahu  dhlra,  oharinam  sithilam  duppamuncam; 
Etampi  chetvana  paribbajanti,  anapekkhino  kamasukham  pahaya. 

347.  Ye  ragarattanupatanti  sotam,  sayamkatam  makkatakova  jalam; 
Etampi  chetvana  vajanti  dhlra,  anapekkhino  sabbadukkham  pahaya. 

348.  Munca  pure  munca  pacchato,  majjhe  munca  bhavassa  paragu; 
Sabbattha  vimuttamanaso,  na  punam  jatijaram  upehisi. 

349.  Vitakkamathitassa  jantuno,  tibbaragassa  subhanupassino; 

Bhiyyo  tanha  pavaddhati,  esa  kho  dalham  [esa  galham  (ka.)]  karoti  bandhanam. 

350.  Vitakkupasame  ca  [vitakkupasameva  (ka.)]  yo  rato,  asubham  bhavayate  sada  sato; 
Esa  [eso  (?)]  kho  byanti  kahiti,  esa  [eso  (?)]  checchati  marabandhanam. 

351.  Nitthahgato  asantasl,  vltatanho  anahgano; 
Acchindi  bhavasallani,  antimoyam  samussayo. 

352.  Vltatanho  anadano,  niruttipadakovido; 
Akkharanam  sannipatam,  janna  pubbaparani  ca; 

Sa  ve  "antimasarlro,  mahapaftno  mahapuriso"ti  vuccati. 

353.  Sabbabhibhu  sabbavidiihamasmi,  sabbesu  dhammesu  anupalitto; 
Sabbanjaho  tanhakkhaye  vimutto,  sayam  abhinnaya  kamuddiseyyam. 

354.  Sabbadanam  dhammadanam  jinati,  sabbarasam  dhammaraso  jinati; 

Sabbaratim  dhammarati  jinati,  tanhakkhayo  sabbadukkham  jinati. 

355.  Hananti  bhoga  dummedham,  no  ca  paragavesino; 
Bhogatanhaya  dummedho,  hanti  anneva  attanam. 

356.  Tinadosani  khettani,  ragadosa  ayam  paja; 
Tasma  hi  vitaragesu,  dinnam  hoti  mahapphalam. 

357.  Tinadosani  khettani,  dosadosa  ayam  paja; 
Tasma  hi  vltadosesu,  dinnam  hoti  mahapphalam. 

358.  Tinadosani  khettani,  mohadosa  ayam  paja; 
Tasma  hi  vltamohesu,  dinnam  hoti  mahapphalam. 

359.  (Tinadosani  khettani,  icchadosa  ayam  paja; 

Tasma  hi  vigaticchesu,  dinnam  hoti  mahapphalam.)  [(  )  videsapotthakesu  natthi, 
atthakathayampi  na  dissati] 

Tinadosani  khettani,  tanhadosa  ayam  paja; 
Tasma  hi  vltatanhesu,  dinnam  hoti  mahapphalam. 

Tanhavaggo  catuvTsatimo  nitthito. 

25.  Bhikkhuvaggo 

360.  Cakkhuna  samvaro  sadhu,  sadhu  sotena  samvaro; 
Ghanena  samvaro  sadhu,  sadhu  jivhaya  samvaro. 

361.  Kayena  samvaro  sadhu,  sadhu  vacaya  samvaro; 
Manasa  samvaro  sadhu,  sadhu  sabbattha  samvaro; 
Sabbattha  samvuto  bhikkhu,  sabbadukkha  pamuccati. 

362.  Hatthasamyato  padasamyato,  vacasamyato  samyatuttamo; 
Ajjhattarato  samahito,  eko  santusito  tamahu  bhikkhum. 

363.  Yo  mukhasamyato  bhikkhu,  mantabhanl  anuddhato; 
Attham  dhammanca  dipeti,  madhuram  tassa  bhasitam. 

364.  Dhammaramo  dhammarato,  dhammam  anuvicintayam; 
Dhammam  anussaram  bhikkhu,  saddhamma  na  parihayati. 

365.  Salabham  natimanneyya,  nannesam  pihayam  care; 
Annesam  pihayam  bhikkhu,  samadhim  nadhigacchati. 

366.  Appalabhopi  ce  bhikkhu,  salabham  natimannati; 
Tam  ve  deva  pasamsanti,  suddhajlvim  atanditam. 

367.  Sabbaso  namampasmim,  yassa  natthi  mamayitam; 
Asata  ca  na  socati,  sa  ve  "bhikkhu"ti  vuccati. 

368.  Mettavihari  yo  bhikkhu,  pasanno  buddhasasane; 

Adhigacche  padam  santam,  sahkharupasamam  sukham. 

369.  Sinca  bhikkhu  imam  navam,  sitta  te  lahumessati; 
Chetva  raganca  dosanca,  tato  nibbanamehisi. 

370.  Panca  chinde  panca  jahe,  panca  cuttari  bhavaye; 
Panca  sangatigo  bhikkhu,  "oghatinno"ti  vuccati. 

371.  Jhaya  bhikkhu  [jhaya  tuvam  bhikkhu  (?)]  ma  pamado  [ma  ca  pamado  (si.  sya.  pi.)],  ma  te 
kamagune  ramessu  [bhamassu  (si.  pi.),  bhavassu  (sya.),  ramassu  (ka.)]  cittam; 

Ma  lohagulam  gill  pamatto,  ma  kandi '  'dukkhamida"nti  dayhamano. 

372.  Natthi  jhanam  apannassa,  panfla  natthi  ajhayato  [ajjhayino  (ka.)]; 
Yamhi  jhananca  panna  ca,  sa  ve  nibbanasantike. 

373.  Sunnagaram  pavitthassa,  santacittassa  bhikkhuno; 
AmanusI  rati  hoti,  samma  dhammam  vipassato. 

374.  Yato  yato  sammasati,  khandhanam  udayabbayam; 

LabhatT  [labhati  (pi.),  labhate  (ka.)]  pltipamojjam,  amatam  tarn  vijanatam. 

375.  Tatrayamadi  bhavati,  idha  pannassa  bhikkhuno; 
Indriyagutti  santutthi,  patimokkhe  ca  samvaro. 

376.  Mitte  bhajassu  kalyane,  suddhajive  atandite; 
Patisantharavutyassa  [patisandharavutyassa  (ka.)],  acarakusalo  siya; 
Tato  pamojjabahulo,  dukkhassantam  karissati. 

377.  Vassika  viya  pupphani,  maddavani  [majjavani  (ka.  tika)  paccavani  (ka.  attha.)]  pamuncati; 
Evam  raganca  dosanca,  vippamuncetha  bhikkhavo. 

378.  Santakayo  santavaco,  santava  susamahito  [santamano  susamahito  (sya.  pi.),  santamano 
samahito  (ka.)]; 

Vantalokamiso  bhikkhu,  "upasanto"ti  vuccati. 

379.  Attana  codayattanam,  patimamsetha  attana  [patimase  attamattana  (si.  pi.),  patimamse 
tamattana  (sya.)]; 

So  attagutto  satima,  sukham  bhikkhu  vihahisi. 

380.  Atta  hi  attano  natho,  (ko  hi  natho  paro  siya)  [( )  videsapotthakesu  natthi] 
Atta  hi  attano  gati; 

Tasma  samyamamattanam  [samyamaya'ttanam  (si.  pi.)],  assam  bhadramva  vanijo. 

381.  Pamojjabahulo  bhikkhu,  pasanno  buddhasasane; 
Adhigacche  padam  santam,  sahkharupasamam  sukham. 

382.  Yo  have  daharo  bhikkhu,  yunjati  buddhasasane; 

Somam  [so  imam  (si.  sya.  kam.  pi.)]  lokam  pabhaseti,  abbha  muttova  candima. 

Bhikkhuvaggo  pancavlsatimo  nitthito. 

26.  Brahmanavaggo 

383.  Chinda  sotam  parakkamma,  kame  panuda  brahmana; 
Sankharanam  khayam  natva,  akatannusi  brahmana. 

384.  Yada  dvayesu  dhammesu,  paragu  hoti  brahmano; 
Athassa  sabbe  samyoga,  attham  gacchanti  janato. 

385.  Yassa  param  aparam  va,  paraparam  na  vijjati; 
Vitaddaram  visamyuttam,  tamaham  brumi  brahmanam 

386.  Jhayim  virajamasmam,  katakiccamanasavam; 
Uttamatthamanuppattam,  tamaham  brumi  brahmanam. 

387.  Diva  tapati  adicco,  rattimabhati  candima; 
Sannaddho  khattiyo  tapati,  jhay!  tapati  brahmano; 

Atha  sabbamahorattim  [sabbamahorattam  (?)],  buddho  tapati  tejasa. 

388.  Bahitapapoti  brahmano,  samacariya  samanoti  vuccati; 
Pabbajayamattano  malam,  tasma  "pabbajito"ti  vuccati. 

389.  Na  brahmanassa  pahareyya,  nassa  muncetha  brahmano; 

DM  [dhi  (sya.  byakaranesu)]  brahmanassa  hantaram,  tato  dh!  yassa  [yo  +  assa  =  yassa] 
muncati. 

390.  Na  brahmanassetadakinci  seyyo,  yada  nisedho  manaso  piyehi; 
Yato  yato  himsamano  nivattati,  tato  tato  sammatimeva  dukkham. 

391.  Yassa  kayena  vacaya,  manasa  natthi  dukkatam; 
Samvutam  tlhi  thanehi,  tamaham  brumi  brahmanam. 

392.  Yamha  dhammam  vijaneyya,  sammasambuddhadesitam; 
Sakkaccam  tarn  namasseyya,  aggihuttamva  brahmano. 

393.  Na  jatahi  na  gottena,  na  jacca  hoti  brahmano; 
Yamhi  saccanca  dhammo  ca,  so  sue!  so  ca  brahmano. 

394.  Kim  te  jatahi  dummedha,  kim  te  ajinasatiya; 
Abbhantaram  te  gahanam,  bahiram  parimajjasi. 

395.  Pamsukuladharam  jantum,  kisam  dhamanisanthatam; 
Ekam  vanasmim  jhayantam,  tamaham  brumi  brahmanam. 

396.  Na  caham  brahmanam  brumi,  yonijam  mattisambhavam; 
Bhovadi  nama  so  hoti,  sace  hoti  sakincano; 
Akincanam  anadanam,  tamaham  brumi  brahmanam. 

397.  Sabbasamyojanam  chetva,  yo  ve  na  paritassati; 
Sahgatigam  visamyuttam,  tamaham  brumi  brahmanam. 

398.  Chetva  naddhim  [nandhim  (ka.  si.),  nandim  (pi.)]  varattanca,  sandanam  [sandamam  (si.)] 

sahanukkamam; 

Ukkhittapaligham  buddham,  tamaham  brumi  brahmanam. 

399.  Akkosam  vadhabandhanca,  aduttho  yo  titikkhati; 
Khantlbalam  balanlkam,  tamaham  brumi  brahmanam. 

400.  Akkodhanam  vatavantam,  sllavantam  anussadam; 
Dantam  antimasarlram,  tamaham  brumi  brahmanam. 

401.  Vari  pokkharapatteva,  araggeriva  sasapo; 

Yo  na  limpati  [lippati  (si.  pi.)]  kamesu,  tamaham  brumi  brahmanam. 

402.  Yo  dukkhassa  pajanati,  idheva  khayamattano; 
Pannabharam  visamyuttam,  tamaham  brumi  brahmanam. 

403.  Gambhlrapannam  medhavim,  maggamaggassa  kovidam; 
Uttamatthamanuppattam,  tamaham  brumi  brahmanam. 

404.  Asamsattham  gahatthehi,  anagarehi  cubhayam; 
Anokasarimappiccham,  tamaham  briimi  brahmanam. 

405.  Nidhaya  dandam  bhutesu,  tasesu  thavaresu  ca; 

Yo  na  hanti  na  ghateti,  tamaham  brumi  brahmanam. 

406.  Aviruddham  viruddhesu,  attadandesu  nibbutam; 
Sadanesu  anadanam,  tamaham  brumi  brahmanam. 

407.  Yassa  rago  ca  doso  ca,  mano  makkho  ca  patito; 
Sasaporiva  aragga  [aragge  (ka.)],  tamaham  brumi  brahmanam. 

408.  Akakkasam  vinnapanim,  giram  saccamudlraye; 

Yaya  nabhisaje  kafici  [kinci  (ka.)],  tamaham  briimi  brahmanam. 

409.  Yodha  dlgham  va  rassam  va,  anum  thulam  subhasubham; 

Loke  adinnam  nadiyati  [nadeti  (ma.  ni.  2.459)],  tamaham  brumi  brahmanam. 

410.  Asa  yassa  na  vijjanti,  asmim  loke  paramhi  ca; 

Nirasasam  [nirasayam  (si.  sya.  pi.),  nirasakam  (?)]  visamyuttam,  tamaham  briimi  brahmanam. 

411.  Yassalaya  na  vijjanti,  annaya  akathainkathl; 
Amatogadhamanuppattam,  tamaham  briimi  brahmanam. 

412.  Yodha  punnanca  papafica,  ubho  sahgamupaccaga; 
Asokam  virajam  suddham,  tamaham  briimi  brahmanam. 

413.  Candamva  vimalam  suddham,  vippasannamanavilam; 
Nandlbhavaparikkhlnam,  tamaham  briimi  brahmanam. 

414.  Yomam  [yo  imam  (si.  sya.  kam.  pi.)]  palipatham  duggam,  samsaram  mohamaccaga; 
Tinno  paragato  [paragato  (si.  sya.  kam.  pi.)]  jhayl,  anejo  akathamkathl; 
Anupadaya  nibbuto,  tamaham  briimi  brahmanam. 

415.  Yodha  kame  pahantvana  [pahatvana  (si.  pi.)],  anagaro  paribbaje; 
Kamabhavaparikkhlnam,  tamaham  brumi  brahmanam  [idam  gathadvayam  videsapotthakesu 
sakideva  dassitam]. 

416.  Yodha  tanham  pahantvana,  anagaro  paribbaje; 
Tanhabhavaparilddilnam,  tamaham  brumi  brahmanam. 

417.  Hitva  manusakam  yogam,  dibbam  yogam  upaccaga; 
Sabbayogavisamyuttam,  tamaham  brumi  brahmanam. 

418.  Hitva  ratinca  aratinca,  sitibhutam  nirupadhim; 
Sabbalokabhibhum  vlram,  tamaham  brumi  brahmanam. 

419.  Cutim  yo  vedi  sattanam,  upapattinca  sabbaso; 
Asattam  sugatam  buddham,  tamaham  brumi  brahmanam. 

420.  Yassa  gatim  na  jananti,  deva  gandhabbamanusa; 
KhTnasavam  arahantam,  tamaham  brumi  brahmanam. 

421.  Yassa  pure  ca  paccha  ca,  majjhe  ca  natthi  kincanam; 
Akincanam  anadanam,  tamaham  brumi  brahmanam. 

422.  Usabham  pavaram  vlram,  mahesim  vijitavinam; 

Anejam  nhatakam  [nahatakam  (si.  sya.  kam  pi.)]  buddham,  tamaham  brumi  brahmanam. 

423.  Pubbenivasam  yo  vedi,  saggapayanca  passati, 
Atho  jatikkhayam  patto,  abhinnavosito  muni; 
Sabbavositavosanam,  tamaham  brumi  brahmanam. 

Brahmanavaggo  chabblsatimo  nitthito. 

(Ettavata  sabbapathame  yamakavagge  cuddasa  vatthuni,  appamadavagge  nava,  cittavagge  nava, 
pupphavagge  dvadasa,  balavagge  pannarasa,  panditavagge  ekadasa,  arahantavagge  dasa,  sahassavagge 
cuddasa,  papavagge  dvadasa,  dandavagge  ekadasa,  jaravagge  nava,  attavagge  dasa,  lokavagge  ekadasa, 
buddhavagge  nava  [attha  (ka.)],  sukhavagge  attha,  piyavagge  nava,  kodhavagge  attha,  malavagge 
dvadasa,  dhammatthavagge  dasa,  maggavagge  dvadasa,  pakinnakavagge  nava,  nirayavagge  nava, 
nagavagge  attha,  tanhavagge  dvadasa,  bhikkhuvagge  dvadasa,  brahmanavagge  cattallsati  pancadhikani 
tlni  vatthusatani. 

Satevlsacatussata,  catusaccavibhavina; 

Satattayanca  vatthunam,  pancadhikam  samutthitati)  [( )  etthantare  patho  videsapotthakesu 
natthi,  atthakathasuyeva  dissati]. 

[dhammapadassa  vaggassuddanam§yamakam  pamadam  cittam,  puppham  balanca 
panditam.  §rahantam  sahassam  papam,  dandam  jara  attalokam.§buddham  sukham  piyam  kodham, 
malam  dhammatthamagganca.§pakinnakam  nirayam  nagam,  tanha  bhikkhu  ca 
brahmano.§gathayuddanam§yamake  vlsagathayo,  appamadalokamhi  ca.§piye  dvadasagathayo,  citte 
jarattekadasa.§pupphabalasahassamhi,  buddha  magga  pakinnake.§solasa  pandite  kodhe,  niraye  nage 
catuddasa.§arahante  dasaggatha,  papasukhamhi  terasa.§sattarasa  dandadhammatthe,  malamhi 
ekavlsati.§tanhavagge  sattabblsa,  tevlsa  bhikkhuvaggamhi.§brahmane  ekatallsa,  catussata  satevlsa. 
(ka.)] 

Dhammapade  vagganamuddanam  - 

Yamakappamado  cittam,  puppham  balena  pandito; 
Arahanto  sahassanca,  papam  dandena  te  dasa. 

Jara  atta  ca  loko  ca,  buddho  sukham  piyena  ca; 
Kodho  malaiica  dhammattho,  maggavaggena  visati. 

Pakinnam  nirayo  nago,  tanha  bhikkhu  ca  brahmano; 
Ete  chabbisati  vagga,  desitadiccabandhuna. 

Gathanamuddanam  - 

Yamake  visati  gatha,  appamadamhi  dvadasa; 
Ekadasa  cittavagge,  pupphavaggamhi  solasa. 

Bale  ca  solasa  gatha,  panditamhi  catuddasa; 
Arahante  dasa  gatha,  sahasse  honti  solasa. 

Terasa  papavaggamhi,  dandamhi  dasa  satta  ca; 
Ekadasa  jam  vagge,  attavaggamhi  ta  dasa. 

Dvadasa  lokavaggamhi,  buddhavaggamhi  tharasa  [solasa  (sabbattha)]; 
Sukhe  ca  piyavagge  ca,  gathayo  honti  dvadasa. 

Cuddasa  kodhavaggamhi,  malavaggekavTsati; 
Sattarasa  ca  dhammatthe,  maggavagge  sattarasa. 

Pakinne  solasa  gatha,  niraye  nage  ca  cuddasa; 
ChabbTsa  tanhavaggamhi,  tevlsa  bhikkhuvaggika. 

Ekatalisagathayo,  brahmane  vaggamuttame; 
Gathasatani  cattari,  tevlsa  ca  punapare; 
Dhammapade  nipatamhi,  desitadiccabandhunati. 

Dhammapadapali  nitthita. 

